ཟླ་༧པའི་ཚེས་༡༡ཉིན་རྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་སྤེལ་གསལ།འདས་པོ་ལིའུ་ཞོའི་པོའི་བཟའ་ཟླ་ལེའུ་ཞིཡ་རྒྱ་ནག་ནས་འཇར་མན་དུ་འབྱོར་སྐབས།མི་མང་པོ་ཞིག་གིས་དགའ་བསུ་དང་རྒྱ་ནག་ནང་གི་འགྲོ་བ་མིའི་ཐོབ་ཐང་འཐབ་རྩོད་ལ་རྒྱལ་ཁ་ཐོབ་བཞིན་པའི་རེ་བ་བྱས་ཡོད་ཀྱང་།ཉིན་གཅིག་གི་རྗེས་སུ་རྒྱ་ནག་ནང་མང་གཙོ་དོན་གཉེར་བ་རྒན་གྲས་ཆཱེན་ཡོང་མེན་ལ།རྒྱ་ནག་གི་འབྲིང་རིམ་ཁྲིམས་ཁང་ཞིག་གིས་ཁོང་གི་མང་གཙོའི་ཐོག་གི་རྩོམ་ཡིག་དང་།དེ་བཞིན་རྒྱ་ནག་གི་ན་གཞོན་ཚོས་མང་གཙོ་སྲུང་སྐྱོབ་ཆེད་འཐབ་རྩོད་བྱེད་པའི་འབོད་སྐུལ་བྱས་ཡོད་པ་བཅས་ལ་བརྟེན་ནས།རྒྱལ་ཁབ་ཀྱི་སྲིད་དབང་མགོ་རྟིང་སློག་ཐབས་བྱས་པའི་དཔང་རྟགས་ཡིན་ཚུལ་བརྗོད་ནས།ལོ་ངོ་༡༣རིང་བཙོན་འཇུག་ཁྲིམས་ཐག་བཅད་ཡོད་འདུགབརྒྱུད་ལམ་ཁག་ཏུ་གནས་སྤེལ་བར་གཞིགས་ན།ཁྲིམས་ཁང་གི་ཟིན་ཐོ་ལ་བལྟས་ན་འདས་པའི་ལོ་༡༥རིང་ཉེས་འཛུགས་དེ་རིགས་ལ་བཙོན་འཇུག་ཁྲིམས་ཆད་ལྗིད་ཤོས་དེ་ཆགས་ཀྱི་ཡོད་འདུག